מדבר צ'יוואווה

מדבר צ'יוואווה (בספרדית: Desierto Chihuahuense, באנגלית: Chihuahuan Desert) הוא אזור אקולוגי מדברי המכסה חלקים מצפון מקסיקו ומדרום-מערב ארצות הברית. שטחו כ-501,896 קילומטרים רבועים והוא המדבר החם, הגדול ביותר באמריקה הצפונית. המדבר משתרע על חלק ניכר ממערב טקסס הרחוק, עמק ריו גראנדה (האמצעי עד התחתון) ועמק פקוס התחתון (Pecos Valley) בניו מקסיקו, וחלק מדרום-מזרח אריזונה.

מדבר צ'יוואווה גובל במערב במדבר סונורה, רמת קולורדו ורכס ההרים סיירה מאדרה אוקסידנטל (Sierra Madre Occidental) הנרחב, יחד עם העמקים הצפון-מערביים של רכס סיירה מאדרה אוריינטל (Sierra Madre Oriental).

החלק הגדול ביותר של המדבר שוכן במקסיקו, ומכסה חלק גדול ממדינת צ'יוואווה, חלקים מקואווילה, צפון-מזרח דורנגו, החלק הצפוני הקיצוני של סקטקס וחלקים מערביים קטנים של נואבו לאון.

 גאוגרפיה 
ממוזער|השטח מורכב בעיקר מאגני ניקוז הנחתכים על ידי רכסי הרים קטנים רבים.
מדבר צ'יוואווה מאופיין במספר רכסי הרים גדולים, כמו: סיירה מאדרה (Sierra Madre), סיירה דל כרמן (Sierra del Carmen), הרי אורגן (Organ Mountains), הרי סקרמנטו (Sacramento Mountains), הרי פרנקלין (Franklin Mountains). רכסים אלו יוצרים מדבר עם "איי שמיים" שמאופיינים באקלים קר ולח יותר, יערות מחטניים ונשירים.

נהר הריו גראנדה עובר דרך מרכז המדבר בניו מקסיקו ומשמש כגבול בין מדינת צ'יוואווה במקסיקו וטקסס. הנהר מספק בית גידול על גדותיו לעצי צפצפה ועצים אחרים, ציפורים ובעלי חיים יבשתיים, ובתי גידול לדגים וסביבו התפתחו קהילות אנושיות וחקלאות.

האזורים העירוניים במדבר מועטים, אך יש ביניהם ערים, כמו: סיודאד חוארס (העיר הגדולה ביותר במדינת צ'יוואווה) עם כמעט שני מיליון תושבים, צ'יוואווה, סלטיו וטוראון במקסיקו, ובארצות הברית, ערים כמו: אל פאסו, אלמוגורדו (Alamogordo), אלפיין (Alpine, Texas), בנסון (Benson, Arizona), קרלסבד (Carlsbad, New Mexico), קריסוזו (Carrizozo, New Mexico), דמינג (Deming, New Mexico), פורט סטוקטון (Fort Stockton, Texas).

 אקלים 
מדבר צ'יוואווה הוא אזור יבש, עם כמות משקעים שנתית הנעה בין 150 ל-500 מ"מ. רוב הגשם מגיע בעונת גשם אחת בלבד, בחודשים יוני ויולי, אלו גשמי המונסון של אמריקה הצפונית הנגרמים על ידי אוויר לח החודר ממפרץ מקסיקו. בתחילת החורף, בדרך כלל בדצמבר יורדים גשמים מתונים.

העובדה שמדבר זה נמצא בגובה רב יותר מאשר אזורים מדבריים רבים אחרים, גורמת לטמפרטורות מתונות יחסית. טמפרטורות הקיץ נעות בין 32 ל-40 מעלות צלזיוס במהלך היום והטמפרטורה השנתית הממוצעת נעה בין 13 ל-22 מעלות צלזיוס.

 חי 
ממוזער|אנטילוקפרה אמריקנית בין צמחי יוקה.
על פי הקרן העולמית לשימור חיות הבר (WWF), מדבר צ'יוואווה הוא המדבר המגוון ביותר בעולם, ביולוגית, מבחינת עושר מינים או אנדמיות. עם זאת, האזור נפגע קשות עקב רעיית יתר ובשל תהליכי עיור. יונקים: ביזון אמריקאי (בסכנת הכחדה), אנטילוקפרה אמריקנית (בסכנת הכחדה) אייל פרדי שחור-זנב, שועל אפור, יגואר, זאב מקסיקני (בסכנת הכחדה), פקארי מגוון, ארנבת שחורת-זנב, ירבוען, עכברי כיס, כלב ערבה מקסיקני (Cynomys mexicanus; בסכנת הכחדה), חולדות סוחרות ועכברים מהסוג אוגר יערוני (Peromyscus). ( נשארו 24 פרטים בלבד שתועדו במדינת צ'יוואווה).

ציפורים: קוקייה רצנית גדולה, טרשר עקום מקור (Toxostoma curvirostra), שליו קשקשים, פזאי זהוב סקוט (Icterus parisorum), גיבתון שחור גרון (Amphispeza bilineata), חטפית משי ניטן (Phainopepla nitens), גיבתון ספיזלה וורטיני (Spizella wortheni), גדרון הקקטוס, אוח וירג'יניה, ינשוף שדוני, כוס המחילות, בז גמדי ועקב לבן-זנב.

זוחלים: לטאות וביניהן מינים של לטאות קוצניות (.Scelpoprus spp), נחשים וביניהם נחש שחור-ראש טקסני (Tantilla atriceps, Mexican blackhead snake) ונחשים שוטניים. מספר צבים אנדמיים.

 צומח 
ממוזער|צמחים במדבר צ'יוואווה
שיחים ועשבוניים: שיח לראה משולשת שולט באזורי העמקים החצציים והחוליים במדבר צ'יוואווה. מינים נלווים משתנים לפי סוג הקרקע, הגובה ושיפוע המדרון. בקהילות הסבך הצפוניות נפוצים Vachellia vernicosa, סוגים של מלוח, Flourensia cernua. בקרקעות חוליות במערב צומח Psorothamnus scoparius. יוקה ומיני קקטוסים גדלים במדרונות ובאזורים גבוהים ובאזורים שליד גבול ארצות הברית-מקסיקו גדלים מינים אחרים של קקטוס, כמו: Echinocereus polyacanthus ו-Ferocactus pilosus.
ממוזער|לראה משולשת
עצים: בערוצי הנחלים, מישורי הצפה ושולי הרים או קניונים ניתן למצוא עצים, אך לרוב הם קטנים יותר מאשר באזורים לחים. המינים הנפוצים ביותר בערוצי נחלים במדבר צ'יוואווה כוללים ערבה מסוג Chilopsis linearis, מסקיט דבש (Prosopis torreyana), האקברי רשתי (Celtis reticulata), ווייט'ורן (Vachellia constricta). במישורי הצפה גדלים: פופלאר ריו גרנדה (Populus deltoides ssp. wislizeni) ופופלאר מערבי (Populus fremontii), ואפר ולווט (Fraxinus velutina); טורנילו או: מסקיט שעועית-בורג (Prosopis pubescens).
ממוזער|אגבה לצ'וגווילה (Agave lechuguilla) אחד מהצמחים האנדמיים במדבר צ'יוואווה.
בשל יובש רב ומיעוט גשמים העצים אינם נפוצים באזורים ההרריים במדבר סונורה.

קישורים חיצוניים

 הערות שוליים 

קטגוריה:ארצות הברית: מדבריות
קטגוריה:מקסיקו: מדבריות